Diari Oficial de la Generalitat Valenciana


Sumari del DOGV 9692, del 27-09-2023 (2023/9552)

RESOLUCIÓ de 4 de setembre de 2023, del Servei Territorial d'Indústria, Energia i Mines d'Alacant, per la qual s'atorga autorització administrativa prèvia per a la transmissió de titularitat, a favor de Redexis GLP, SL, de les instal·lacions d'emmagatzematge i distribució de GLP a granel, al terme municipal de Biar, província d'Alacant, actualment titularitat de Repsol Butano, SA. Expedient número CBREDE/2021/4/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9692

Data del DOGV
:   27-09-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/9552


Data del document
:   04-09-2023

Organisme emissor


Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 4 de setembre de 2023, del Servei Territorial d'Indústria, Energia i Mines d'Alacant, per la qual s'atorga autorització administrativa prèvia per a la transmissió de titularitat, a favor de Redexis GLP, SL, de les instal·lacions d'emmagatzematge i distribució de GLP a granel, al terme municipal de Biar, província d'Alacant, actualment titularitat de Repsol Butano, SA. Expedient número CBREDE/2021/4/03. [2023/9552]  
  
  
Antecedents de fet  
Primer. La mercantil Redexis GLP, SL, a través de representant degudament acreditat, va presentar davant el Servei Territorial d'Indústria, Energia i Mines d'Alacant, amb data 14 d'abril de 2021, una sol·licitud d'autorització per a la transmissió de la titularitat de les instal·lacions de distribució de GLP a granel, al terme municipal de Biar, província d'Alacant, que figuren a nom de Repsol Butano, SA.  
Segon. Consta el document en el qual es manifesta la intenció de transmissió de les instal·lacions de distribució de GLP al terme municipal de Biar, de data de 19 d'octubre de 2021, subscrit entre Repsol Butano, SA, i Redexis GLP, SL, on s'expressa la voluntat d'aquell de transmetre les instal·lacions interessades.  
Tercer. Hi consta el justificant de pagament de la taxa corresponent a aquest expedient de data 23 d'abril de 2021.  
Quart. El procediment administratiu corresponent a aquesta sol·licitud ha sigut tramitat amb l'expedient de referència CBREDE/2021/4/03, incoat pel Servei Territorial d'Indústria, Energia i Mines d'Alacant.  
  
Cinqué. Els antecedents que tenen relació amb l'autorització sol·licitada comprenen els actes administratius següents:  
· Resolució de 4 de febrer de 1997, de la Conselleria d'Ocupació, Indústria i Comerç, per la qual es va atorgar a Repsol Butano, SA, la concessió administrativa per a la prestació del servei públic de subministrament i distribució per canalització de combustibles gasosos de la segona i tercera família per a usos domèstics i comercials i per a xicotetes indústries, a l'àrea del terme municipal de Biar.  
· Resolució de data 9 de desembre de 1997, per la qual s'autoritza l'execució d'instal·lacions i proves del projecte «servei públic de subministrament de gas combustible (GLP) mitjançant canalització al terme municipal de Biar».  
· Resolució del Servei Territorial d'Indústria, Energia i Mines d'Alacant, per la qual es deixa sense efecte per renúncia la resolució del Servei Territorial d'Indústria i Energia d'Alacant, per la qual s'atorga autorització administrativa prèvia per a la transmissió de titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel, situades al terme municipal de Biar, província d'Alacant, actualment titularitat de Repsol Butano, SA. Expedient número CBREDE/2016/4/03.  
  
Fonaments de dret  
Primer. La instrucció i la resolució d'aquest procediment administratiu correspon a la Generalitat, en estar les instal·lacions objecte d'aquest radicades íntegrament en territori de la Comunitat Valenciana, i no estar enquadrades en les previstes que són competència de l'Administració general de l'Estat, d'acord amb l'article 3.2 de la Llei 34/1998, de 7 d'octubre, del sector d'hidrocarburs.  
Segon. D'acord amb el que es disposa en l'article 2.2.b de l'Ordre de 9 de febrer de 2001, de la Conselleria d'Indústria i Comerç; en l'article 46 bis.1 i 5 de la Llei 34/1998, de 7 d'octubre, del sector d'hidrocarburs; en el Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; en el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, del Consell, de 30 d'octubre, pel qual s'aprova el reglament orgànic i funcional de la Conselleria d'Economia Sostenible, Sectors Productius, Comerç i Treball, vigent en allò que no s'opose al Decret 112/2023 i al Decret 126/2023. Aquesta ordre continua vigent en l'àmbit administratiu en virtut de la disposició transitòria única i la disposició derogatòria del Decret 137/2023, de 10 d'agost de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, la resolució d'aquest procediment és competència del Servei Territorial d'Indústria, Energia i Mines de la província.  
  
Tercer. L'article 46.bis.1 de la Llei 34/1998, de 7 d'octubre, del sector d'hidrocarburs, estableix l'exigència d'autorització administrativa prèvia per a la transmissió de les instal·lacions de GLP a granel.  
Quart. Segons la disposició addicional sisena de la Llei 34/1998, de 7 d'octubre, del sector d'hidrocarburs, des del 9 d'octubre de 1998 les concessions per a activitats incloses en el servei públic de subministrament de gasos combustibles per canalització van quedar substituïdes de ple dret per autoritzacions administratives de les establides en el títol IV de l'esmentada llei, títol al qual llavors estaven sotmeses les instal·lacions d'emmagatzematge de gasos liquats del petroli destinades al subministrament d'aquests per canalització i els gasoductes necessaris, per al subministrament des de les plantes o emmagatzematges anteriors fins als consumidors finals.  
Cinqué. La disposició transitòria segona de la Llei 34/1998, de 7 d'octubre, del sector d'hidrocarburs manté la vigència dels reglamentes aplicables a matèries que són objecte de la Llei 34/1998, fins que se'n dicten altres de nous. En aquest cas, la normativa vigent és el Reial decret 1085/1992, d'11 de setembre, pel qual s'aprova el reglament de l'activitat de distribució de gasos liquats del petroli.  
  
Sisé. Segons l'article 4 del Reial decret 1085/1992, d'11 setembre, pel qual s'aprova el reglament de l'activitat de distribució de gasos liquats del petroli, la CNMC publicarà en la seua pàgina web una llista dels comercialitzadors al detall de GLP a granel que inclourà aquelles societats que hagen comunicat l'exercici d'aquesta activitat.  
  
Segons consta en la pàgina web de la CNMC, Redexis GLP, SL, consta com a comercialitzador al detall de GLP a granel (llista del 22.04.2022) amb data d'inici d'activitat del 22 d'octubre de 2016.  
Per tant, i en consideració del que s'ha indicat anteriorment, complits els requisits i els procediments legals i reglamentaris establits en la legislació vigent aplicable, aquest Servei Territorial d'Indústria, Energia i Mines, en l'àmbit de les competències que té atribuïdes, resol:  
  
  
Primer  
Atorgar, a l'empara del que es disposa en l'article 46.bis, de la Llei 34/1998, de 7 d'octubre, del sector d'hidrocarburs, autorització administrativa prèvia per a la transmissió de la titularitat, a favor de Redexis GLP, SL, de les instal·lacions d'emmagatzematge i distribució de GLP a granel, al terme municipal de Biar, província d'Alacant, actualment titularitat de Repsol Butano, SA. Aquesta autorització queda subjecta a les condicions següents:  
1. El subjecte autoritzat disposa d'un termini de tres mesos, des de la notificació d'aquesta resolució, per a efectuar la transmissió de la titularitat de les instal·lacions interessades. Es produirà la caducitat d'aquesta autorització si transcorregut aquest termini aquell no s'ha produït.  
En el termini d'un mes des que es faça efectiva l'esmentada transmissió, el titular d'aquesta autorització, Redexis GLP, SL, ho haurà de comunicar a aquest servei territorial, i aportar la documentació que ho acredite.  
2. El titular d'aquesta autorització tindrà els drets, deures i obligacions recollides en la Llei 34/1998, de 7 d'octubre, del sector d'hidrocarburs i el seu desenvolupament reglamentari. En tot cas, Redexis GLP, SL, haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució de gas, i, especialment, el que s'estableix per al règim de separació d'activitats i comptabilitat interna segons els articles 58, 62 i 63 de la Llei 34/1998.  
3. Aquesta resolució s'atorga sense perjudici i independentment de les concessions, llicències, permisos, autoritzacions o comunicacions que siguen exigibles d'acord amb la corresponent legislació, general o sectorial, i hagen de ser atorgades per altres administracions públiques o entitats, en particular les previstes en la regulació sobre defensa de la competència.  
  
Segon  
Ordenar:  
- La publicació d'aquesta resolució en el Diari Oficial de la Generalitat Valenciana i el Butlletí Oficial de la Província d'Alacant.  
- La notificació d'aquesta resolució al sol·licitant Redexis GLP, SL, i al transmitent Repsol Butano, SA.  
- Comunicar-ho a la Comissió Nacional dels Mercats i la Competència.  
Aquesta resolució podrà ser revocada, després del tràmit d'audiència, en el moment que s'observe l'incompliment del que s'ha resolt o la inobservança de les condicions imposades en aquesta.  
  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Energia i Mines (Ciutat Administrativa 9 d'Octubre. Carrer de la Democràcia, 77, torre II, València), en el termini d'un mes comptador a partir de l'endemà d'aquell en què tinga lloc la notificació d'aquesta, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 4 de setembre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.